Определение на Общия съд от 19 октомври 2016 г. — E-Control/ACER
(Дело T-671/15)1
(Жалба за отмяна — Енергопотребление — Регламент (ЕО) № 713/2009 — Регламент (ЕО) № 714/2009 — Становище на ACER — Решения на националните регулаторни органи, с които се одобряват методите за разпределяне на капацитета за трансграничен пренос на електроенергия — Регион Централна и източна Европа — Съответствие — Неподлежащ на обжалване акт — Недопустимост)
Език на производството: английски
Страни
Жалбоподател: Energie-Control Austria für die Regulierung der Elektrizitäts- und Erdgaswirtschaft (E-Control) (Виена, Австрия) (представител: F. Schuhmacher, avocat)
Ответник: Агенция за сътрудничество между регулаторите на енергия (представител: E. Tremmel)
Предмет
Жалба на основание член 263 ДФЕС с предмет отмяна на Становище № 09/2015 от 23 септември 2015 година на ACER по въпроса дали решенията на националните регулаторни органи, с които се одобряват методите за разпределяне на капацитета за трансграничен пренос в Централна и Източна Европа, са в съответствие с Регламент (ЕО) № 714/2009, включително със съдържащите се в приложение I към него Насоки за управление и разпределяне на наличния преносен капацитет на междусистемните електропроводи между националните мрежи.
Диспозитив
Отхвърля жалбата като недопустима.
Липсва основание за произнасяне по молбите за встъпване на Република Австрия, Република Полша, Wirtschaftskammer Österreich, Verbund AG и Polskie Sieci Elektroenergetyczne S.A.
Energie-Control Austria für die Regulierung der Elektrizitäts- und Erdgaswirtschaft (E-Control) понася направените от него съдебни разноски, както и тези на Агенцията за сътрудничество между регулаторите на енергия (ACER), включително разноските по обезпечителното производство.
Република Австрия, Република Полша, Wirtschaftskammer Österreich, Verbund AG и Polskie Sieci Elektroenergetyczne S.A. понасят направените от тях съдебни разноски във връзка с молбите за встъпване.
____________
1 ОВ C 38, 1.2.2016 г.